F’Manila, il-Filippini, mill-inqas 22 persuna mietu u 20 oħra indarbu meta kowċ waqa’ minn triq elevata u ġiet fuq vann. Il-pulizija qed ibassru li l-għadd tal-mejtin jistgħu jiżdied għax il-midruba huma f’qagħda serja ħafna. L-investigaturi qalu li 20 mill-mejta, fosthom mara li kienet qed tistenna tarbija, kienu fuq il-kowċ waqt li t-tnejn l-oħra kienu fil-vann. Is-sewwieq tal-kowċ baqa’ ħaj u l-pulizija qed jistennew li jistejqer biżżejjed li jkunu f’qagħda li jinterrogawh dwar id-dinamika tal-inċident. Mara qalet li rat il-kowċ itir mit-triq u jinżel b’sabta fuq il-vann. Il-pulizija issospendew is-servizzi kollha tal-kumpanija li għandha l-kowċ għal 30 jum sakemm isiru t-testijiet fuq il-vetturi tal-kumpanija. Fl-2011, tliet passiġġieri oħrta mietu u erbgħa indarbu serjament meta karozza tal-linja waqgħet mill-istess triq.